HÁZIREND
Kormorán Kemping és Turistaszálló
Tom-Túra Kft.
Kedves Vendégeink!
Szeretettel köszöntjük Önöket a Kormorán Kemping és Turistaszállóban! Kérjük, hogy a kellemes pihenés, a biztonság és a többi vendég nyugalma érdekében az alábbi házirendet szíveskedjenek betartani.
1. Érkezés és távozás
A szálláshely az érkezés napján 14:00–18:00 óra között foglalható el, a távozás napján legkésőbb 10:00 óráig kell elhagyni.
Kérjük, az érkezés várható időpontját előzetesen jelezzék.
A kulcsokat érkezéskor a csoportvezető veszi át, távozáskor pedig hiánytalanul köteles visszaadni.
A WiFi hozzáférés adatait érkezéskor biztosítjuk.
2. Bejelentkezés
Valamennyi vendég köteles érvényes személyazonosító okmányát bemutatni a jogszabályban előírt adatszolgáltatás teljesítése érdekében.
3. Parkolás
A parkoló használata a vendégek részére díjmentes. A parkoló nem őrzött, az ott elhelyezett járművekért és értéktárgyakért a szálláshely felelősséget nem vállal.
4. Közösségi terek és sportlétesítmények
A közösségi helyiségek, a filagória, a bográcsozó, a focipálya és a röplabdapálya használata díjmentes.
Kérjük, ezeket mindenki rendeltetésszerűen használja, és használat után tiszta állapotban hagyja hátra.
5. Tűzrakás
Tüzet kizárólag a kijelölt tűzrakóhelyen vagy bográcsozóban szabad gyújtani.
A tüzet folyamatosan felügyelni kell, távozás előtt pedig minden esetben teljesen el kell oltani.
Gyermekek csak felnőtt felügyelete mellett tartózkodhatnak a tűz közelében.
6. Dohányzás és alkoholfogyasztás
Az épületekben dohányozni tilos. Dohányozni kizárólag a kijelölt helyeken lehet.
Iskolai és gyermekcsoportok részére alkoholfogyasztás tilos.
Felnőtt csoportok kulturált alkoholfogyasztása megengedett, azonban a többi vendég nyugalmának zavarása nem megengedett.
7. Csendes időszak
A csendes időszak minden nap 22:00 és 08:00 óra között tart. Kérjük, ez idő alatt kerüljék a hangoskodást és a hangos zenehallgatást.
8. Berendezések védelme
Kérjük a berendezési tárgyakat rendeltetésszerűen használják.
Bútorokat, matracokat, ágyneműket és egyéb felszereléseket a szállásadó engedélye nélkül ne helyezzenek át és ne vigyenek ki az épületből.
A vendég az általa okozott károkért teljes anyagi felelősséggel tartozik.
9. Takarítás
Távozáskor kérjük:
• hagyjanak rendet maguk után;
• ügyeljenek arra, hogy személyes tárgyaikat ne hagyják a szálláshelyen;
• az ágyneműt húzzák le, és helyezzék a tulajdonos által kijelölt helyre.

Amennyiben a vendég tartózkodása meghaladja a 7 éjszakát, a szálláshely heti egy alkalommal általános takarítást és ágyneműcserét biztosít.
10. Elveszett tárgyak
Az elhagyott tárgyakat a szálláshely 2 hónapig megőrzi. Igény esetén a vendég költségére postai úton is visszaküldhetők.
11. Háziállatok
A Kormorán Kemping és Turistaszálló területére háziállat nem hozható.
12. Záró rendelkezések
A Házirend betartása minden vendég számára kötelező.
A házirend súlyos vagy ismételt megszegése esetén a szállásadó jogosult a vendéget vagy a csoportot a szálláshely elhagyására felszólítani.
Köszönjük együttműködésüket, és kellemes pihenést kívánunk!

